Helt av Den russiske føderasjon

Helt av Den russiske føderasjon (russisk: Герой Российской Федерации) er en russisk orden. Utmerkelsen ble innstiftet 20. mars 1992 og består av ærestittelen og, som et synlig tegn på denne, et ordenstegn.«The title of Hero of the Russian Federation established»  , Boris Jeltsin presidentbibliotek. Lest 12. desember 2015. Ærestittelen Helt av Den russiske føderasjon tildeles av Russlands president. Helt av Den russiske føderasjon er Russlands fremste utmerkelse.

Æresbevisningen Helt av Den russiske føderasjon erstattet utmerkelsen Helt av Sovjetunionen.Smorodinskaya, Tatiana, Karen Evans-Romaine og Helen Goscilo (red.): Encyclopedia of Contemporary Russian Culture, London: Routledge, 2007, s. 54.

Insignier
Det synlige tegn på ærestittelen Helt av Den russiske føderasjon består av en fasettert femtagget stjerne opphengt i et bånd i den russiske trikolorens farger, hvitt, blått og rødt.«Звание Героя Российской Федерации», Kommisjonen for statlige utmerkelser under Presidenten for Den russiske føderasjon. Lest 12. desember 2015.

Ordenstegnet er utformet etter modell av ordenstegnet for Helt av Sovjetunionen.

 Tildeling 
Tittelen tildeles for heroisk innsats for den russiske stat og det russiske folk. Ved inngangen til 2011 var tittelen tildelt 970 personer, hvorav over 440 var posthume tildelinger.

Blant mottagerne av utmerkelsen Helt av Den russiske føderasjon er kosmonautene Jurij Gidzenko og Jurij Malentsjenko, langrennsløperne Ljubov Jegorova og Larisa Lazutina og bryteren Aleksandr Karelin. Tsjetsjenias president Akhmad Kadyrov ble tildelt utmerkelsen posthumt. Hans sønn Ramzan Kadyrov, også president av Tsjetsjenia, er også utnevnt til Helt av Den russiske føderasjon. Kapteinen på ubåten «Kursk», Gennadij Ljatjin, ble utropt til Helt av Den russiske føderasjon posthumt. 

 Referanser 


Kategori:Russiske ordener
Kategori:Utmerkelser etablert i 1992